یونانیستانین پایتاختی آتن-ده توپ‌لانان تخمینن 10 مین گوستریجی حکومتین اقتصادی سیاستینه و "کمر سیخما" تدبیرلرینه اعتراض ائتدی.
آرالاریندا ایشچی، اصناف و اورنجیلریین ده اولدوغو قروپ پارلامئنتین یئرلشدیگی سینتاگما مئیدانینا توپ‌لاشدی.
گوستریجیلر"قورخو یوخ، بویون ایمک یوخ" شعارلارینی سسلندیردی‌لر.
تخمینن ایکی ساعت داوام ائدن اعتراض آکسیاسی ایله باغلی گوونلیک تدبیرلری گؤرولدو.
شهر مرکزین‌دکی یول‌لار ماشینلارا باغلاندی.
اوچونجو "قورتارما پاکتی" چرچیوه‌سینده کی اصلاحات‌لار ایله باغلی گوزدن کئچیرمه پروسئسی یونان یئتکیلی لر و یورو قروپونون راضیلیغا گلمه‌مه‌سی سببیندن بیتمک بیلمیر.
اولوسلار آراسی کرئدیتورلار قورتارما پاکتی قارشیلیغیندا امکلیلیک معاشلارینین آزالماسینی، وئرگی آرتیم‌لارینی و مالیه هدف‌لرینی ایچرن اصلاحات‌لارین کئچیریلمه‌سینی طلب ائدیرلر.
موذاکیره‌لردکی موباحیثه موضوع لاردان بیری ده توپلو ایش سوزلشمه لرینده دییشیک‌لیک و ایشدن چیخارمانین آسانلاشدیریلماسینی نظرده توتان استخدام بازارین‌داکی اصلاحات‌لار تشکیل ائدیر.
